Som svar til Flemming Skovbjerg.

At skrive om forskning - der jo ofte ikke munder ud i praktiske produkter - er altså ikke "clickbait". Og der er intet i eksempelvis denne historie, der ikke er valide informationer: Firmaet eksisterer, forsker i emnet, har udtalt sig, samarbejder med producenter af atomenergi og så videre. Om man så tror på, at teknologien bliver til noget, er noget andet. Jeg synes ikke, det skal forhindre os i at fortælle om firmaet og citere det, de melder ud. (Elon Musk har også sagt meget gejl der aldrig er blevet til noget - det skriver vi selvfølgelig også.)